***Granuleubria*** er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede. Arten, *Eubria palustris*, finnes i Norden men den er ikke kjent fra Norge.

Utseende
--------

Små (2,8-3,5 millimeter), bredt ovale, nokså flate, mørke biller. Kroppen er lite sklerotisert (myk) og de voksne dyrene er temmelig skjøre. Antennene er ganske lange og sagtakkede eller kamformede. **Hodet** er ganske lite og gjerne ikke synlig ovenfra. Fasettøynene er store og utstående, med fine fasetter, uten hår. Antennene er 11-leddete og rundt halve kroppslengden. De fleste av leddene har et side-utskudd slik at antennen blir mer eller mindre sagtakket eller kamformet. **Brystskjoldet** (pronotum) er ganske lite og kort, sterkt tilsmalnet framover. **Dekkvingene** er brede og flate, ofte med dype punktstriper. **Beina** er slanke, føttene er tynne og fem-leddete. **Larvene** ("water pennies") er flate med ovalt omriss. Oversiden er fullstendig dekket av brede, overlappende ryggplater, glatt og jevn. På undersiden sitter tre par kraftige bein. Bakkroppen har en del lange hår.

Levevis
-------

Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.

Utbredelse
----------

Artene er utbredt i Asia (fra Tyrkia i vest til Vietnam i øst).

Systematisk inndeling
---------------------

I tillegg til de fire beskrevne artene er det kjent én ubeskrevet art fra Nepal, denne er bare kjent fra et hunn-eksemplar.

**Treliste**
* Ordenen biller, Coleoptera
	+ Underordenen Polyphaga
		- Overfamilien mudderbiller (Dryopoidea)
			* Familien Psephenidae – ca. 210 arter fordelt på 29 slekter
				+ Underfamilien Eubriinae
					- Slekten ***Granuleubria*** Jäch & Lee, 1994
						* *Granuleubria atriceps* (Pic, 1916)
						* *Granuleubria fontana* Lee & Yang, 1999
						* *Granuleubria kurdestanica* Jäch & Lee, 1994
						* *Granuleubria marginata* (Pic, 1944)
						* *Granuleubria minuta* Lee & Yang, 1999
						* *Granuleubria nigra* Lee & Yang, 1999
						* *Granuleubria pakistanica* Jäch & Lee, 1994
						* *Granuleubria satoi* Lee & Yang, 1999

Referanser
----------

1. ↑  M.A. Jäch og C.-F. Lee (1994) Description of *Granuleubria*, a new genus of Eubriinae from West and South Asia (Coleoptera: Psephenidae). *Koleopterologische Rundschau* 64: 223-232.
2. ↑  Chi-Feng Lee og Ping-Shih Yang (1999) Notes on *Granuleubria* Jäch and Lee, with Descriptions of Four New Species and the Immature Stages of *G. fontana*, New Species (Coleoptera: Psephenidae: Eubriinae). *The Coleopterists Bulletin* 53: 259-274.

Eksterne lenker
---------------

* (en) *Granuleubria* i Encyclopedia of Life Rediger på Wikidata

* (en) *Granuleubria* i Global Biodiversity Information Facility Rediger på Wikidata

* *Granuleubria* – detaljert informasjon på Wikispecies Rediger på Wikidata